recursal/SuperWikiNEXT-32B huggingface dataset:
**தே–ல் குக்கு** ( *Te-l Khukhu* ) என்பது இந்தியாவின் நாகாலாந்தில் உள்ள விஸ்வேமா கிராமத்தில் 13 ஆம் தேதி *சூன்யி* (ஜூலை) அன்று நடைபெறும் வருடாந்திர திருவிழா ஆகும். இது உணவைப் பகிர்வதன் மூலம் கொண்டாடப்படுகிறது. குறிப்பாக இளம் பெண்களுடன் தொடர்புடையது.

புராணக் கதை
-----------

ஒரு நாள் ஒரு இளம் பெண் ஒரு பெரிய குளத்தின் நடுவில் ஒரு பழுத்த தினைச் செடியை பார்த்தாள். அதைப் பறிக்க அவள் ஒரு அணிலை ( *தெலி* ) அனுப்பினாள். ஆனால் அணில் திரும்பவில்லை. பின்னர் அவள் ஒரு கிளியை ( *ஓகா* ) அனுப்பினாள். ஆனால் பறவை அதற்கு பதிலாக தினையை சாப்பிட ஆரம்பித்தது. இறுதியாக, அந்தப் பெண் ஒரு தேரையிடம் ( தே–ல் ) உதவி கேட்டாள். அந்த தேரை அவளுக்கு ஒரு தினையைக் கொண்டு வந்தது. தேரைக்கு நன்றி செலுத்தும் விதமாக, ஒவ்வொரு ஆண்டும் தினை வழங்குவதாக உறுதியளித்தாள். இவ்வாறு தேரைக்கு உணவைப் பரிமாறும் ( தே–ல் குக்கு ) திருவிழா உருவானது. பண்டிகை உணவு தயாரிப்பதில் தினை மிக முக்கியமான பொருளாக உள்ளது.

பழக்கவழக்கங்கள்
---------------

தேர்ந்தெடுக்கப்பட்ட வீட்டை அலங்கரிப்பதற்காக இளம் பெண்கள் காட்டுப் பூக்களை சேகரிப்பதன் மூலம் கொண்டாட்டங்கள் தொடங்குகின்றன. இஞ்சி மற்றும் பாறை பட்டாம்பூச்சி அல்லிகள், மென்மையான மக்காச்சோளப் பூக்கள் ஆகியன பொதுவாகப் பயன்படுத்தப்படும் மலர்கள். ஆன்மீகச் சடங்குகள் ஒரு காலத்தில் நிகழ்த்தப்பட்டன. ஆனால் கிறிஸ்தவத்தின் வருகையுடன் அது மறைந்துவிட்டன. நவீன மரபுகள் பகிர்வு மற்றும் சமூக பிணைப்புகளில் கவனம் செலுத்துகின்றன.

சான்றுகள்
---------

1. 1 2  Sothu, Neithono.: *Resurgence*, 2013. Viswema Students' Union. Viswema. pp. 36–37.
2. ↑  "Viswema celebrates Te–l Khukhu festival". *Eastern Mirror Nagaland*. 7 July 2017. 12 January 2021 அன்று பார்க்கப்பட்டது.
3. ↑  "This unique festival in Nagaland is celebrated to honour the girl child". *East Mojo*. 22 July 2021. 22 July 2021 அன்று பார்க்கப்பட்டது.

வெளி இணைப்புகள்
---------------

**தே–ல் குக்கு**விக்கிப்பீடியாவின் உறவுத் திட்டங்களில்* விளக்கம் விக்சனரியிலிருந்து
* படிமங்கள் பொதுவகத்தில்
* செய்திகள் விக்கிசெய்தியிலிருந்து
* மேற்கோள்கள் விக்கிமேற்கோளிலிருந்து
* மூல உரைகள் விக்கிமூலத்திலிருந்து
* உரைநூல்கள் விக்கிநூல்களிலிருந்து
* வளங்கள் விக்கிப்பல்கலைக்கழகம்
|  |
| --- |
|  |
| பொதுச்சங்கங்கள் குறித்த  தொடர் கட்டுரைகள் |
| A Renaissance print depicting the Council of Trentமறுமலர்ச்சிக்கால திரெந்து சங்கத்தின் சித்தரிப்பு |
| 
தொடக்க காலம் (அண். 50 – 451) |
| * எருசலேம்
* நிசேயா I
* கான்ஸ்தாந்திநோபுள் I
* எபேசு
* கால்செதோன்
* Rome
 |
| 
முந்திய நடுக் காலம் (553–870) |
| * கான்ஸ்தாந்திநோபுள் II
* கான்ஸ்தாந்திநோபுள் III
* நிசேயா II
* கான்ஸ்தாந்திநோபுள் IV
 |
| 
இடை மற்றும் பிந்திய நடுக் காலம் (1122–1517) |
| * இலாத்தரன் I
* இலாத்தரன் II
* இலாத்தரன் III
* இலாத்தரன் IV
* இலயன்ஸ் I
* இலயன்ஸ் II
* வியென்னா
* காண்ஸ்தான்சு
* புளோரன்சு
* இலாத்தரன் V
 |
| 
தற்காலம் (1545–1965) |
| * திரெந்து
* வத்திக்கான் I
* வத்திக்கான் II
 |
|  கிறித்தவம் வலைவாசல் |
| * பா
* உ
* தொ
 |

**திரெந்து பொதுச்சங்கம்** (இலத்தீன்: *Concilium Tridentinum*), 1545 முதல் 1563 வரை இத்தாலியின் வடக்கில் அமைந்துள்ள திரெந்து நகரில் நடந்த கத்தோலிக்க திருச்சபையின் 19ஆம் பொதுச்சங்கங்கம் ஆகும். சீர்திருத்த இயக்கத்தின் வளச்சிக்கு பதிலளிக்கும் வகையில் விளைந்த இச்சங்கத்தில் கத்தோலிக்க மறுமலர்ச்சியின் சாரம் உள்ளது என்பர்.

சீர்திருத்தத் திருச்சபையின் கோட்பாடுகளை திரிபுக் கொள்கை என கண்டித்த இச்சங்கம் அதோடு மறைநூல், திருமுறை, புனித மரபு, பிறப்பு வழி பாவம், மீட்பு, அருட்சாதனங்கள், திருப்பலி, புனிதர்களோடு உறவு முதலிய பல அடிப்படை கிறித்தவ நம்பிக்கைகள் குறித்தும் விளக்கம் அளித்தது.

13 டிசம்பர் 1545 முதல் 4 டிசம்பர் 1563 வரை இச்சங்கத்தில் 25 அமர்வுகள் இருந்தன. முதல் எட்டு அமர்வுகளுக்கு மூன்றாம் பவுலும் 12 முதல் 16 முடிய இருந்த அமர்வுகளுக்கு மூன்றாம் ஜூலியுஸும் 17 முதல் 25 முடிய இருந்த அமர்வுகளுக்கு நான்காம் பயஸும் தலைமை வகித்தனர்.

இந்த பொது சங்கத்தின் விளைவாக திருச்சபையின் திருவழிபாட்டில் பல மாற்றங்கள் விளைந்தன. இச்சங்கத்தில் விவிலியத்தின் இலத்தீன் மொழிபெயர்ப்பான *வுல்காதா* அடிப்படை பதிப்பாக ஏற்கப்பட்டது. இதனடிப்படையில் நிலையான விவிலியப் பதிப்பு ஒன்று கொண்டுவரப்பட ஆவண செய்யப்பட்டது. ஆயினும் இதனை 1590கள் வரை செயல்படுத்த இயலவில்லை.

1565இல் இச்சங்கம் நிறைவுற்ற போது திருத்தந்தை நான்காம் பயஸ் திரெந்து விசுவாச அறிக்கையை வெளியிட்டார். அவருக்கு அடுத்து வந்த ஐந்தாம் பயஸ் புதிய மறை கல்வி ஏடு, திருப்புகழ்மாலை மற்றும் திருப்பலி நூலின் புதிய பதிப்புகளை முறையே 1566, 1568 மற்றும் 1570 இல் வெளிக்கொணர்ந்தார். இம்மாற்றங்கள் அனைத்தும் அடுத்த 400 ஆண்டுகளுக்கு கத்தோலிக்க திருச்சபையின் திருப்பலி முறைக்கு அடிப்படையாக அமைந்தன.

அடுத்த பொதுச்சங்கம் சுமார் 300 ஆண்டுகளுக்கு பிறகு 1869இல் நடந்த முதலாம் வத்திக்கான் பொதுச்சங்கம் ஆகும்.

மேற்கோள்கள்
-----------

1. ↑  Joseph Francis Kelly, *The Ecumenical Councils of the Catholic Church: A History*, (Liturgical Press, 2009), 126-148.
2. 1 2  "Trent, Council of" in Cross, F. L. (ed.) *The Oxford Dictionary of the Christian Church*, Oxford University Press, 2005 (ISBN 978-0-19-280290-3).
3. ↑  Quoted in Responses to Some Questions Regarding Certain Aspects of the Doctrine on the Church பரணிடப்பட்டது 2013-08-13 at the வந்தவழி இயந்திரம்
4. ↑  Wetterau, Bruce. *World History*. New York: Henry Holt and Company, 1994.
5. ↑  Hubert Jedin, *Konciliengeschichte*, Verlag Herder, Freiburg, [p.?] 138.
வரி ஆமணக்குச்சிறகன் (*Angled castor – Ariadne ariadne*) வரியன்கள் குடும்பத்தை சேர்ந்த நடுத்தர அளவுள்ள வண்ணத்துப்பூச்சி ஆகும். இவை இந்தியா, இலங்கை, மியான்மார், சீனா, பர்மா மற்றும் தாய்லாந்து போன்ற இடங்களில் காணப்படுகின்றன.

தோற்றம்
-------

இவை 4.5 செமீ முதல் 6 செமீ வரை சிறகளவு கொண்டிருக்கும்.

ஆண் மற்றும் பெண் பூச்சிகள் ஒரே போன்ற தோற்றத்தை கொண்டிருக்கும். ஆண் பூச்சிகளை காட்டிலும் பெண் பூச்சிகளின் நிறம் சற்று மங்கி காணப்படும்.
சிறகின் மேற்புறம் ஆரஞ்சு கலந்த பழுப்பு நிறத்துடன் மங்கிய கருநிறத்தில் சீரான அலை வடிவிலான கோடுகளை கொண்டிருக்கும். முன்புற மற்றும் பின்புற சிறகுகளின் வெளி விளிம்பு பகுதியானது அலை வடிவில் அமைந்திருக்கும். முன்சிறகின் உச்சி பகுதிக்கு சற்று கீழே ஒரு வெண்ணிற புள்ளி இருக்கும்.முன்புற சிறகின் வெளிவிளிம்பு பகுதியில் சீராக அமையாத பள்ளம் போன்ற பகுதி நரம்பு 3 மற்றும் 5 க்கு இடையில் அமைந்திருக்கும்.

சிறகின் கீழ்புறம் கரும்பழுப்பு நிறத்தில் காணப்படும். அதில் ஊதா கலந்த பழுப்பு நிற பட்டைகளை கொண்டிருக்கும். பருவத்திற்கு தகுந்து சிறகில் காணப்படும் அடையாள குறிப்புகள் சற்று வேறுபடும்.

வாழிடம்
-------

இவை புதர்காடுகள் மற்றும் உயரம் குறைந்த நில பகுதிகளை வாழிடமாக கொண்டுள்ளன.இவற்றின் புழு பருவத்தில் ஆமணக்கு தாவரத்தை உணவாக கொள்வதால், ஆமணக்கு தாவரம் அதிகம் உள்ள இடங்களில் இவற்றை எளிதாக காண முடியும். சாலையோரங்களில் சில நேரங்களில் இவற்றை காணலாம்.

நடத்தை
------

மெதுவாக சிறகடித்து பறப்பவை, சில சமயங்களில் காற்றில் மிதந்த படியும் செல்லும்.
வருடம் முழுவதும் காணப்படும்.
ஆண் பூச்சிகள் அவற்றின் வாழிட எல்லையினை பாதுகாக்கும்.

படங்கள்
-------

* புழுபுழு
* கூட்டுப்புழுகூட்டுப்புழு
* வண்ணத்துப்பூச்சி நிலை வண்ணத்துப்பூச்சி நிலை
* புணர்ந்த நிலையில் புணர்ந்த நிலையில்

குறிப்புகளும் மேற்கோள்களும்
---------------------------

1. ↑  Peter Smetacek (2017). *A Naturalist's Guide to the BUTTERFLIES OF INDIA*. John Beaufoy Publishing Ltd. பன்னாட்டுத் தரப்புத்தக எண்:9788175994065.
2. ↑  முனைவர் பானுமதி (2015). *வண்ணத்துப்பூச்சிகள்: அறிமுகக் கையேடு*. சென்னை: கிரியா. பன்னாட்டுத் தரப்புத்தக எண்:9789382394136.
3. ↑  I.J. GUPTA & MRIDULA MAJUMDAR (2012). *HANDBOOK ON DIVERSITY IN SOME OF THE INDIAN BUTTERFLIES*. Director, Zoological Surv. India, Kolkata. பன்னாட்டுத் தரப்புத்தக எண்:9788181712981.

* பரணிடப்பட்டது 2018-06-10 at the வந்தவழி இயந்திரம்
பௌஹவுஸ் கட்டிடத்தின் கண்ணாடித் திரைச் சுவர்.
1957ல் மீஸ் வன் டெர் ரோவினால் வடிவமைக்கப்பட்ட சீக்ரம் கட்டிடம் (Seagram Building)
கட்டிடங்களில், **திரைச் சுவர்** (Curtain Wall) என்பது, அதன் சொந்த நிறை தவிரக் கட்டிடத்தின் வேறு எப்பகுதியின் நிறையையும் தன்மீது தாங்காத, கட்டிட முகப்பாக அமையும் சுவர்களாகும். இவற்றின் நிறை இணைப்புக்களின் ஊடாகக் கட்டிடத்தின், தூண்கள், தளங்கள் என்பவற்றுக்குக் கடத்தப்படுகின்றன. இவை சுமை தாங்காவிடினும், வெளியிலிருந்து வரக்கூடிய ஒளி, வெப்பம், சத்தம், மழை நீர், காற்று போன்றவை கட்டிடத்துக்குள் வருவதைக் கட்டுப் படுத்தும் வகையில் வடிவமைக்கப் படுகின்றன. அத்துடன் இவை காற்றின் விசை, நில நடுக்கம் போன்றவற்றினால் உண்டாகக்கூடிய விசைகள் என்பவற்றையும் தாங்கக்கூடிய வகையில் வடிவமைத்து அமைக்கப்படுகின்றன. 

  

பொதுவாகத் திரைச்சுவர்கள் தற்காலத்தில் அலுமினியம் சட்டகங்களால் தாங்கப்படுகின்ற, கண்ணாடி, அலுமினியம் கூட்டுப் படல்கள் என்பவை மூலம் அமைக்கப்படுகின்றன. எனினும் தொடக்க காலங்களில் உருக்கு அலுமினியத்துக்குப் பதிலாகப் பயன்படுத்தப்பட்டது. இக் கட்டிடப்பொருட்கள், கட்டிடத்துக்கு நவீன தோற்றத்தக் கொடுக்கின்றன. நிரப்பு படல்களாகக் கண்ணாடி அலுமீனியம் தவிர, மெல்லிய கற்பலகைகள், பல்வேறு உலோகத் தகடுகள், சாளரங்கள், என்பனவும் பயன்படுவது உண்டு.

சிறப்பியல்புகள்
---------------

கடை முகப்புக்களும் இதுபோலவே, தோற்றம் அளித்தாலும், திரைச் சுவர்கள் கட்டிடங்களின் பல தளங்களை மூடி அமைவது இதனைக் கடை முகப்புக்களில் இருந்து வேறுபடுத்துகின்றது. இவை பொதுவாகப் பெரிய பரப்பளவை மூடி அமைய வேண்டி இருப்பதனால், வெப்ப விரிவு, சுருக்கம் என்பன இவற்றின் உறுதிப்பாட்டில் தாக்கத்தை விளைவிக்கக் கூடியன. இதனால் திரைச் சுவர்களின் வடிவமைப்பில் இது கவனத்துக்கு எடுத்துக் கொள்ளப்படுகின்றது. அத்துடன் இது உயரமான கட்டிடங்களில் பயன்படுத்தப் படும்போது, காற்று முதலியவற்றால் கட்டிடங்களில் ஏற்படும் சிறிய ஊசலாட்டம், காற்றின் விசை என்பனவும் திரைச் சுவர் வடிவமைப்பில் முக்கிய கவனம் பெறுகின்றன.
**திரெப்நோயியம்** *(Trepopnea)* என்பது ஒரு வகையான மூச்சுத்திணறல் நோயாகும். ஒரு பக்கம் நன்கு சாய்ந்த நிலைக்கு நோயாளி திரும்பும்போது, மூச்சுவிடுதல் மிகவும் செளகரியமாக இருக்கும் நிலை உணரப்படும். ஆனால் மறு பக்கம் பக்கவாட்டு நிலைக்கு திரும்பும்போது இவர்களுக்கு அச்சௌகரியம் கிடைக்காமல் மூச்சுத்திணறல் உண்டாகும்.  இத்தகைய நோய் நிலையை திரெப்நோயியம் என்ற பெயரால் அழைக்கிறார்கள். ஒரு நுரையீரல் நோய், ஒரு பெரிய மூச்சுக்குழாய் அல்லது நாள்பட்ட இதய செயலிழப்பு நோய் போன்றவற்றால் இந்நிலை விளைகிறது. பெரும்பாலான ஒரு நுரையீரல் நோயால் பாதிக்கப்பட்ட திரெப்நோயிய நோயாளிகள் நோயுற்ற நுரையீரலின் எதிர் பக்கத்தில் படுத்துக் கொள்ள விரும்புகிறார்கள். ஏனெனில் ஈர்ப்புவிசை கீழ் நுரையீரலின் உள்விரவலை அதிகரிக்கிறது. நோயுற்ற நுரையீரலில் உள்விரவல் அதிகரித்தால் நுரையீரல் குலுக்கலும் மற்றும் இரத்தத்தில் ஆக்சிசன் குறைவும் அதிகரிக்கும், இதன் விளைவாக மூச்சுத் திணறல் பெரிதும் மோசமடைகிறது. ஆரோக்கியமான நுரையீரலின் செயல்பாட்டை அதிகரிக்க, நோயாளி ஆரோக்கியமான நுரையீரல் இருக்கும் பக்கவாட்டில் படுத்துக் கொள்வது சிறந்தது. இதனால் நுரையீரலுக்கு போதுமான உள்விரவல் கிடைக்கும். நாள்பட்ட இதய செயலிழப்பு நோயாளிகள் பெரும்பாலும் வலதுபுறமாகத் திரும்பி படுத்துக்கொள்ள விரும்புகிறார்கள், இவர்கள் தங்கள் நுரையீரலுக்கு ஒரு சிறந்த இரத்தப் பொழிவையும் பெற்று குறைவான மூச்சுத்திணறலையும் அனுபவிக்கிறார்கள்.

மேற்கோள்கள்
-----------

1. ↑  Tsunezuka, Yoshio; Sato, Hideo; Tsukioka, Toshihide; Shimizu, Hiroshi (2000), "Trepopnea due to recurrent lung cancer", *Respiration*, **67** (1): 98–100, doi:10.1159/000029472, PMID 10705272
**சாகிர்** அல்லது **ஜாகிர்** (*Jagir*) என்பது முன்னாளில், இந்தியாவிலும், பாகிசுத்தானிலும், ஆட்சியாளர்களால் படைத்தலைவர்களின் சேவை கருதி அவர்களுக்கு வழங்கப்படும் சிறிய ஆட்சிப் பகுதியைக் குறிக்கும். பொதுவாகக் குறுகிய காலத்துக்கு வழங்கப்படும் இக் கொடை குறித்த படைத்தலைவர்களின் வாழ்வுக்காலத்துக்கு மட்டுப்படுத்தப் பட்டிருக்கும். இக் கொடையைப் பெற்றுக்கொண்டவர் "சாகிர்தார்" எனப்படுவார். சாகிர்தார்கள் அவர்களுக்கு வழங்கப்பட்ட பகுதியின் ஆட்சியாளராகவே செயற்படுவர். இப் பகுதியிலிருந்து வரி முதலியவற்றின் மூலம் பெறப்படும் வருமானம் சாகிர்தார்களின் குடும்பச் செலவுகளுக்காகவும் அவர்களது படைகளைப் பேணவும் பயன்படும். சாகிர்தார்கள் தில்லியில் உள்ள அரசவையிலேயே இருப்பதுடன், நாளுக்கு இரண்டு தடவைகள் பேரரசருக்கு முன் தோன்றுவர். 

அக்காலச் சட்டங்களுக்கு அமைய சாகிர்கள் அவை வழங்கப்பட்டவர் இறந்த பின்னர் மீண்டும் பேரரசரினால் திருப்பி எடுக்கப்பட்டுவிடும். அதன் பின்னர் அதனை மீண்டும் முன்னைய சாகிர்தாரின் வாரிசுக்கு அல்லது வாரிசுக்களுக்கு வழங்குவதா அல்லது அவருடன் தொடர்பற்ற இன்னொருவருக்கு வழங்குவதா என்பதைப் பற்றி பேரரசரே முடிவெடுப்பார். பொதுவான நடைமுறைப்படி சாகிர்கள் தலைமுறை ஆளுகைக்கே உட்பட்டிருந்தன.

இவற்றையும் பார்க்கவும்
----------------------

* நிலப்பிரபுத்துவம்
* மன்சாப்தார்
* சமீந்தார்
* தேசுமுக்
* திக்கானா
* சௌதுரி
* திவான்
**சாகிவால் மாவட்டம்** (**Sahiwal District**), இதன் பழைய பெயர் *மாண்டிகோமெரி மாவட்டம்* ஆகும். இம்மாவட்டம் பாகிஸ்தானின் பஞ்சாப் மாகாணத்தில் உள்ளது. இதன் நிர்வாகத் தலைமையிட நகரம் சாகிவால் ஆகும். இம்மாவட்டம் சாகிவால் மாட்டினங்களுக்கு பெயர் பெற்றது. இம்மாவட்டம் இரண்டு தாலுகாக்களைக் கொண்டது. சிந்துவெளி நாகரித்தின் அரப்பா தொல்லியல் களங்களை இம்மாவட்டம் கொண்டுள்ளது.சிந்து ஆறு பாய்வதால் இம்மாவட்ம் நீர் வளம் மிக்கது.

மக்கள் தொகை பரம்பல்
-------------------

2017 பாகிஸ்தான் மக்கள்தொகை கணக்கெடுப்பின்படி, 3,201 சதுர கிலோ மீட்டர் பரப்பளவு கொண்ட சாகிவால் மாவட்டத்தின் மக்கள் தொகை 25,13,011 ஆகும். அதில் ஆண்கள் 1,276,646, பெண்கள் 1,236,119 மற்றும் திருநங்கைகள்/நம்பிகள் 246 அக உள்ளனர். மக்கள்தொகை அடர்த்தி ஒரு சதுர கிலோ மீட்டர் பரப்பில் 785.1 பேர் வீதம் வாழ்கின்றனர். இதன் மக்கள் தொகையில் சராசரி எழுத்தறிவு உடையோர் 1,143,059 மட்டுமே. இம்மாவட்டத்தில் மேற்கு பஞ்சாபியை பேசுபவர்கள் 24,63,603 (98%) ஆகும். உருது, சிந்தி, பலூச்சி, காஷ்மீரி, சராய்கி, இந்துகோ, பிராய்கி, பஷ்தூ போன்ற மொழிகளைப் பேசுபவர்கள் 2% ஆகவுள்ளனர்.

தட்ப வெப்பம்
------------

இம்மாவட்டத்தின் கோடைக்கால வெப்பம் 45–50 பாகை செல்சியஸ் ஆகவும்; குளிர்கால வெப்பம் 5-10 பாகை செல்சியசாகவும் இருக்கும். இதன் சராசரி ஆண்டு மழைப்பொழிவு 2000 மில்லி மீட்டர் ஆகும்.

கல்வி
-----

* சாகிவால் பொது பள்ளி & கல்லூரி
* அரசு பட்டமேற்படிப்புக் கல்லூரி, சாகிவால்
* இராணுவப் பொதுப்பள்ளி & கல்லூரி, சாகிவால்

இதனையும் காண்க
--------------

* சாகிவால்
* சாஹிவால் மாடு

மேற்கோள்கள்
-----------

1. ↑  Synthetic Dairy Breed Proposal பரணிடப்பட்டது 20 சனவரி 2012 at the வந்தவழி இயந்திரம்
2. ↑  Harappaபரணிடப்பட்டது 22 ஆகத்து 2007 at the வந்தவழி இயந்திரம்
3. ↑  SAHIWAL District Population Census 2017 of Pakistan
**மீனா அலெக்சாந்தர்** (*Meena Alexander*, 17 பெப்ரவரி 1951 – 21 நவம்பர் 2018) இந்தியாவைச் சேர்ந்த ஆங்கிலக் கவிஞர், எழுத்தாளர், பேராசிரியர் ஆவார்.

பிறப்பும் படிப்பும்
-------------------

இந்தியாவில் அலகாபாத்தில் பிறந்த மீனா அலெக்சாந்தர் இந்தியாவிலும் சூடானிலும் வளர்ந்தார். இவர் கேரளா சிரியன் கிறித்தவக் குடும்பத்தைச் சேர்ந்தவர். நியூயார்க்கு நகரத்தில் ஹண்டர் கல்லூரியில் ஆங்கிலப் பேராசிரியராகப் பணியாற்றினார்.

படைப்புப் பணிகள்
----------------

கவிதைகள், கட்டுரைகள், கதைகள், திறனாய்வுக் கட்டுரைகள் எனப் பலவற்றை ஆக்கியுள்ளார். பல விருதுகள் பெற்றுள்ளார். நம்பள்ளி ரோட்  மேன்ஹாட்டான் மியூசிக் ஆகிய புதினங்களும் கவிதைத் தொகுப்பும் எழுதியுள்ளார். மீனா அலெக்சாந்தரின் கவிதைகளும் படைப்புக்களும் பல் துறையைச் சார்ந்ததாகவும் உணர்ச்சித் தூண்டல் கொண்டதாகவும் உள்ளன. பால்ட் லைன்ஸ் என்ற தன் வரலாறும் எழுதினார். ஜெயா மகபத்ரா, கமலாதாஸ் ஆகிய ஆங்கில எழுத்தாளர்கள் இவருடைய மானசீக ஆசிரியர்களாவர். மீனா அலெக்சாந்தருடைய கவிதைகள் மலையாளம், இந்தி, இத்தாலி, பிரஞ்சு, செருமன் போன்ற மொழிகளில் மொழிபெயர்ப்பு செய்யப்பட்டுள்ளன.

மேற்கோள்கள்
-----------

1. ↑  Staff, Scroll. "Poet, essayist Meena Alexander dies at 67". 24 November 2018 அன்று பார்க்கப்பட்டது.
2. ↑
**சுரோபி** ( *Surobi* ) என்பது ஆப்கானித்தானின் காபுல் மாகாணத்தில் உள்ள சுரோபி மாவட்டத்தின் ஒரு நகரமும் மையமுமாகும். இது காபுல் ஆறு, பன்சிர் ஆறுகள் சேருமிடத்தில் அமைந்துள்ளது. சுரோபி 34°35′23″N 69°45′45″E﻿ / ﻿34.5897°N 69.7625°E﻿ / 34.5897; 69.7625 காபுல் மற்றும் ஜலாலாபாத் இடையே 998 மீ உயரத்தில் அமைந்துள்ளது. 2007-இல் இந்த ஊரின் மக்கள் தொகை 22,000-க்கும் அதிகமாக இருந்தது.

இது 1987 முதல் 1995 வரை ஆப்கானித்தானின் பொதுவுடைமை அரசாங்கம் மற்றும் அவர்களின் நெருங்கிய கூட்டாளியான சோவியத் ஒன்றியத்தை எதிர்த்துப் போராடுவதற்குப் பொதுவாக அறியப்பட்ட *எசுபி இசுலாமி* என்ற இசுலாமிய அமைப்பின் கோட்டையாக இருந்தது. இந்த அமைப்பின் தளபதி பரியாதி சர்தாத் இந்த ஊரை தனது தலைமையகமாகக் கொண்டு மக்களை சித்திரவதை செய்தார். பின்னர் அவர் செய்த குற்றங்களுக்காக இலண்டனில் வழக்குத் தொடரப்பட்டது. காபுல் மாகாணத்தில் ஐக்கிய நாடுகளின் பாதுகாப்பு அமைப்பின் மூலம் ஆப்கானித்தானில் அமைக்கப்பட்ட சர்வதேச பாதுகாப்பு உதவிப் படையின் பாதுகாப்பிலிருந்த ஒரே மாவட்டமாகும்.

புகைப்படங்கள்
-------------

* 
* காபுல் ஆறுகாபுல் ஆறு

இதனையும் பார்க்கவும்
--------------------

* காபுல் மாகாணம்

சான்றுகள்
---------

1. ↑  Office of the President of Afghanistan. "National Security Council Endorses List of Areas for 2nd Phase of Transition". Office of the President. 12 August 2012 அன்று பார்க்கப்பட்டது.
தோல் கோவிலின் நான்கு அடுக்குகள்
**தோல்-மந்திர் (Dol-Mandir) வங்காளதேசத்தின்** ராச்சாகி கோட்டம் புதிய உபசீலாவில் உள்ள புதிய கோவில் வளாகத்தில் ஓர் இந்து கோவிலாக அமைந்துள்ளது. தோல் மந்தவ் என்ற பெயராலும் இது அழைக்கப்படும் இக்கோவில் நகரின் புதிய சந்தை பகுதிக்குள் அமைந்துள்ளது. பஞ்ச் ஆனி ராசாவான உபனேந்திர நாராயணன் என்பவரால் கட்டப்பட்ட இக்கோவில் 1778 ஆம் ஆண்டு காலத்தைச் சேர்ந்தது என ஒரு கல்வெட்டு குறிக்கிறது. 

ராச்சாகி நகரிலிருந்து இக்கோவில் 32 கிலோமீட்டர்கள் தொலைவில் உள்ள புதிய நகரில் அமைந்துள்ளது.  இரயில் மூலம் செல்லக்கூடிய இடத்திலும் டாக்கா ராச்சாகி நெடுஞ்சாலையிலும் தோல்-மந்திர் உள்ளது.

சிறப்பம்சங்கள்
--------------

கோவில் ஒரு சதுர அமைப்பில் கட்டப்பட்டுள்ளது. ஒவ்வொரு பக்கமும் 69.75 அடிகச்ள் கொண்டவையாக உள்ளன. செங்கற்களால் கட்டப்பட்ட நான்கு மாடி கட்டிடமான இக்கோவிலின் ஒவ்வொரு அடுத்தடுத்த தளத்திலும் அளவு விகிதாச்சாரமாக மேல் தளத்தில் சதுரத் திட்டம் பராமரிக்கபட்டுள்ளது. இது பதேபூர் சிக்ரியில் உள்ள பஞ்ச மகால் அல்லது இந்தியாவின் பரோடாவில் உள்ள மாண்ட்வி போன்ற அமைப்பை ஒத்த கட்டட அமைப்பாகும். கோவிலின் நான்கு தளங்களில் ஒவ்வொன்றும் தொடர்ச்சியான வளைவுகளால் செய்யப்பட்ட முகப்புகள் உள்ளன. மேல் மாடி சதுர அறை குவிமாடமாக முடிக்கப்பட்டு ஒரு கூரான கலசம் பொருத்தப்பட்டுள்ளது. வெளிப்புற மற்றும் உள் சுவர்களின் மேற்பரப்புகள் வெறுமனே பூசப்பட்டுள்ளன.

மேற்கோள்கள்
-----------

1. 1 2 3  Alam, Mahmamuda. "Puthia temple complex: Developing tourism through architecture" (PDF). BRAC University. p. 31. 22 அக்டோபர் 2021 அன்று மூலம் (PDF) பரணிடப்பட்டது. 12 May 2015 அன்று பார்க்கப்பட்டது.Alam, Mahmamuda. "Puthia temple complex: Developing tourism through architecture" பரணிடப்பட்டது 2021-10-22 at the வந்தவழி இயந்திரம் (PDF). BRAC University. p. 31. Retrieved 12 May 2015.
2. ↑  "Puthia Rajbari". *Bara Ahnik Mandir*. Rajshahi University Web Page. 18 மே 2015 அன்று மூலம் பரணிடப்பட்டது. 11 May 2015 அன்று பார்க்கப்பட்டது.
3. ↑  Mikey Leung; Belinda Meggitt (2009). *Bangladesh*. Bradt Travel Guides. பக். 301. பன்னாட்டுத் தரப்புத்தக எண்:978-1-84162-293-4. .
**1859 சூரியப் புயல்** 1859 ஆம் ஆண்டு செப்டம்பர் மாதம் முதலாம் இரண்டாம் திகதிகளில் ஏற்பட்ட சூரியப் புயலினைக் குறிக்கும். இப்புயல் பூமியின் காந்தசக்தியினைப் பாதித்தது. இச்சூரியப்புயலே பூமியினைத் தாக்கிய மிகப்பெரிய புவிக்காந்தப் புயல் ஆகும். இதனை **ஹரிங்டன் நிகழ்வு** எனவும் அழைக்கப்பட்டது. இப்புயலானது பத்தாம் சூரியச் சுழற்சிக்காலத்தில் இடம்பெற்றது. இப்புயலின் போது உலகம் பூராகவும் சோதி தென்பட்டடது. குறிப்பாக கரீபியன் தீவுப் பகுதிகளிலும் ரொக்கி மலைத் தொடர்ப் பகுதியிலும் மிகவும் பிரகாசமாக இச்சோதி தென்பட்டது.Green, J.; Boardsen, S.; Odenwald, S.; Humble, J.; Pazamickas, K. (2006). "Eyewitness reports of the great auroral storm of 1859". *Advances in Space Research* **38** (2): 145–154. doi:10.1016/j.asr.2005.12.021. Bibcode: 2006AdSpR..38..145G.  இச்சொதியினால் இரவு நேரத்தினை காலை நேரமாகா மாற்றி ஓர் பாரிய தோற்ற மயக்கத்தை அளித்ததுடன் மட்டுமன்றி இப்பிரதேசங்களில் வசித்து வந்த மக்கள் தமது காலை உணவுகளையும் தயாரிக்கத் தொடங்கினார்கள் என செய்திகள் குறிப்பிடுகின்றன.

இதன் காரணமாக வட அமெரிக்கா, ஐரோப்பா முழுவதும் தொலைத்தந்திச் சேவைகள் பாதிக்கப்பட்டன. அவற்றுள் சில தாமாகவே செய்திகள் அனுப்பியதுடன், சில தீப்பற்றி எரிந்தன.

மேற்கோள்கள்
-----------

1. ↑  Philips, Tony (January 21, 2009). "Severe Space Weather--Social and Economic Impacts". *NASA Science: Science News* (science.nasa.gov).. பார்த்த நாள்: February 16, 2011.
2. ↑  "NASA — Severe Space Weather".
3. ↑  "Timeline: The 1859 Solar Superstorm".
4. ↑  "The Great Storm: Solar Tempest of 1859 Revealed".
**தோலும் தம்மும்** அல்லது **தோல் டமௌன்** என்பது உத்தரகாண்ட் மற்றும் கீழ் இமாச்சலப் பிரதேசத்தின் இசைக்கப்படும் தோல் மற்றும் தமாவ் என்ற இரண்டு நாட்டுப்புற இசைக்கருவிகளைக் குறிக்க மொத்தமாக பயன்படுத்தப்படும் சொல் ஆகும்,இந்த இசைக்கருவிகள் தனித்தனியாக இசைக்கப்பட்டாலும் திருவிழாக்கள், இசை நிகழ்ச்சிகள் மற்றும் சிறப்பு  சந்தர்ப்பங்களில் எப்போதுமே ஒன்றாகதான் இசைக்கப்படுகின்றன;  இவ்விரண்டு இசைக்கருவிகளும் கிராமவாசிகளின் வாழ்க்கையில் முக்கிய பங்கு வகிக்கின்றன, அவர்கள் பெரும்பாலும் பிராந்தியத்தின் தொலைதூர பள்ளத்தாக்குகளில் வாழ்கிறார்கள், மேலும் ஒவ்வொரு முக்கிய நிகழ்வும் அவர்களின் இசையுடன் சேர்ந்துள்ளது, இக்கருவிகளை இசைப்பது மங்களகரமானதாக கருதப்படுகிறது.  பிறப்பு மற்றும் ஞானஸ்நானம் கொண்டாடுவது முதல் அனைத்து மத விழாக்கள், *பாண்டவ லீலா* போன்ற நாட்டுப்புற நாடகங்கள், அறுவடை திருநாள் மற்றும் இறப்பு சடங்குகள் என ஒவ்வொரு சந்தர்ப்பத்திற்கும் ஏற்ற குறிப்பிட்ட தாள வடிவங்களை பட்டியலிட்டுள்ள *தோல் சாகரின்* பண்டைய வாய்மொழிக் கட்டுரையின்படி அவை இசைக்கப்படுகின்றன.  பாரம்பரியமாக, அவை *அவுஜி*, *பஜ்கி*, *தாஸ்* அல்லது *தோலி* போன்ற குறிப்பிட்ட இனத்தை சார்ந்த மக்களாலேயே இசைக்கப்படுகிறது. மேலும் அந்தந்த விழாக்களுக்கு ஏற்ப இக்கருவிகள் இணைந்து இசைக்கப்படும் தாள லயங்கள் மாறுபடும்.

மேற்கோள்கள்
-----------

1. ↑  Andrew Alter: *Controlling Time in Epic Performances: An Examination of Mahābhārata Performance in the Central Himalayas and Indonesia*. Ethnomusicology Forum, Vol. 20, No. 1 ( 20th Celebratory Edition ) April 2011, pp. 57-78
2. ↑  Asian Music, Volume 29. Society for Asian Music, 1998 Quote: "They provide auspicious music at ritual occasions...Auji caste members are the primary musicians who play the most commonly found pair of drums called the dhol-damau."
3. ↑  Alter, Andrew (2003). "Dhol Sagar: Aspects of Drum Knowledge amongst Musicians in Garhwal, North India". *European Bulletin of Himalayan Research* **24**: 63–76.
சங்க காலத்தில் வயலைக்கொடி வீட்டுத் தோட்டத்தில் வளர்க்கப்பட்டது. அதன் கொடி சிவப்பாக இருக்கும். அக்கால மகளிர் தனக்குத் தழையாடை செய்துகொள்ள இதனைப் பயன்படுத்தினர். (இக்காலத்தில் இதனைப் பசலைக்கொடி என்னும் பெயரால் வழங்கிவருகின்றனர். அத்துடன் சமைத்துண்ணும் கீரையாகப் பயன்படுத்துகின்றனர்.)

வயலைக்கொடி பற்றிச் சங்க இலக்கியம் தரும் செய்திகள்
-------------------------------------------------

சங்க காலத்தில் வயலைக்கொடி வீட்டுத் தோட்டத்தில் வளர்க்கப்பட்டது. அதன் கொடி சிவப்பாக இருக்கும். அக்கால மகளிர் தனக்குத் தழையாடை செய்துகொள்ள இதனைப் பயன்படுத்தினர்.

வீட்டு-மரத்தில் படர்ந்திருந்த வயலையையும், ஆம்பல் பூவையும் சேர்த்துத் தொடுத்து அவள் தனக்குத் தழையாடை தைத்துக்கொண்டாள்.

வயலைச் செங்கொடிப் பிணையல் தைத்துச் சங்க கால மகளிர் உடுத்தித் தம்மை அழகுபடுத்திக்கொண்டனர்.

வீட்டில் வளர்ந்திருந்த வயலைக் கொடியைக் கன்று போட்டிருந்த பசு தின்றது என்று அதனை ஓட்ட மனமில்லாமல், விளையாடிக்கொண்டிருந்த பந்தை நிலத்திலே எறிந்துவிட்டு, தனக்குத் தாய்மார் கொடுத்த பாலையும் வாங்கி உண்ணாமல் ஒரு பெண் தன் வயிற்றில் அடித்துக்கொண்டாள் 

வயலைக்குப் பந்தல் போட்டிருந்தனர் 

வயலைக்கொடி வேலியிலும் படர்ந்திருக்கும்.

வீட்டுத் தோட்டத்தில் நட்டு வளர்த்த வயலைக்கொடி அங்கு வளர்ந்திருந்த பேக்கரும்பைச் சுற்றிக்கொண்டு படர்ந்ததாம்.

வயலைச் செங்கொடியை நண்டு அறுக்கும் 

வயலை வளர்த்த அவள் தன் காதலனுடன் ஓடிப்போய்விட்டதால் வயலை வாடிவிட்டது.

வளர்த்த வயலைக்கொடி வாடினும் பரவாயில்லை. அவள் தன் காதலனுடன் மகிழ்ந்து வாழட்டும் என்கிறாள் அவளது தோழி 

வயலையானது தன்னைத் தழையாடைக்குப் பறிக்கவில்லையே என வாடிக் கிடந்ததாம் 

வாடிய வயலைக்கொடி போல் பார்ப்பான் ஒருவனின் மருங்குல் (அடிவயிறு) இருந்ததாம்

உசாத்துணை
---------

1. ↑  மனை நகு வயலை மரன் இவர் கொழுங்கொடி அரி அலர் ஆம்பலொடு ஆர் தழை தைஇ - அகநானூறு 176
2. ↑  ஐங்குறுநூறு 52
3. ↑  இல் எழு வயலை ஈற்றா தின்றென - நற்றிணை 179
4. ↑  வயலைப் பந்தர் - அகநானூறு 275
5. ↑  வயலை-வேலி அகநானூறு 97-13
6. ↑  மனைநடு வயலை வேழம் சுற்றும் –
ஐங்குறுநூறு 11
7. ↑  ஐங்குறுநூறு 25,
8. ↑  நற்றிணை 305
9. ↑  அகநானூறு 259
10. ↑  அகநானூறு 363
11. ↑  புறநானூறு 305
வாழ் நாள் முழுவதும் வன்கூட்டுத் தொகுதியிலிருந்து என்பிழையம் அழிக்கப்பட்டு மீளுருவாக்கப்படும் செயற்பாடு **என்பு மீள் வடிவமைப்பு** (Bone remodelling) எனப்படும். இது சிறுவர்களில் மாத்திரமில்லாமல் வளர்ந்தோரிலும் நடைபெறும். சிறுவர்களில் இச் செயற்பாடு வேகமாக நடைபெறும். உதாரணமாக பிறந்ததிலிருந்து ஒரு வயது வரை 100% என்பிழையமும் மீள் வடிவமைக்கப்படும். எனினும் வளர்ந்தோரில் ஒரு வருடத்துக்கு கிட்டத்தட்ட 10% என்பிழையமே மீள் வடிவமைக்கப்படும்.
இச் செயற்பாடு மூலம் அன்றாட வாழ்வில் மெதுவாக தேய்ந்து போதல், சிறிய வெடிப்புக்களுக்கு உட்படுத்தப்படும் பழைய என்பிழையம் புதிய சேதமில்லாத என்பிழையத்தால் பிரதியீடு செய்யப்படுகின்றது.
என்பு மீள் வடிவமைப்பு காரணமாகவே என்புகளில் ஏற்படும் பெரும் வெடிப்புக்களும் சரி செய்யப்படுகின்றது. என்பு ஓர் உயிருள்ள செயற்திறனுள்ள இழையமாக இருத்தலாலேயே என்பு மீள் வடிவமைப்பு சாத்தியமாகின்றது.
அன்றாடத் தேவைகளுக்கேற்ப என்பு இழையத்தை மாற்றியமைக்கவும் இச் செயற்பாடு முக்கியமானது. தொடர்ச்சியான தகைப்புக்கு உட்படும் போது (அதிக பாரம் தூக்கல்), பழைய பலம் குறைந்த என்பிழையமானது புதிய பலம் மிகுந்த என்பிழையத்தினால் பிரதியீடு செய்யப்படும். இயக்கம் குறைந்த வாழ்க்கை வாழ்வோருக்கும், விண்வெளி வீரர்களுக்கும் என்பு மீதான தகைப்பு குறைவு என்பதால் புதிய என்பிழையம் பலம் குறைந்ததாகக் காணப்படும்.
என்பிழையம் உருவாதலை விட அழிவடைதல் அதிகமானால் எலும்புப்புரை (Osteoporosis) நோய் ஏற்படும். இது பொதுவாக மாதவிடாய்ச் சக்கரம் நிறைவடைந்த வயது முதிர்ந்த பெண்களில் ஏற்படும்.
வளர்ந்தோரில் நேரிய (உயரமாக்கும்) வளர்ச்சி நிறுத்தப்பட்டாலும் என்பு மீள் வடிவமைப்பு வாழ் நாள் முழுவதும் நடைபெறும் என்பது குறிப்பிடத் தக்கதாகும்.

உடற்றொழிலியல்
-------------

என்பு மீள் வடிவமைப்பில் என்பரும்பர்க் கலம் (Osteoblasts), என்புடைக்கும் கலம் (Osteoclasts) எனும் கல வகைகள் பிரதான பங்கெடுக்கின்றன. என்புடைக்கும் கலம் பழைய என்பிழையங்களை அழிக்கும் அதே வேளை, புதிய என்பிழையத்தை என்பரும்பர்க் கலம் உருவாக்கும்.
பரா தைரொய்ட் ஓமோன் (PTH), குறைவான குருதி கல்சியம் செறிவு, விட்டமின் D குறைபாடு என்பன என்பு அழிவடையும் வீதத்துக்குப் பங்களிக்கும்.
வளர்ச்சி ஓமோன் (GH), இலிங்க ஓமோன்கள், அதிக குருதி கல்சியம் செறிவு, கல்சிட்டோனின் ஓமோன், விட்டமின் D (Calciferol) என்பன என்பிழைய உருவாக்கத்துக்குப் பங்களிக்கும். அதிக தகைப்புக்கு உட்படும் இடங்களில் என்பு மீள்வடிவமைப்பு அதிக வீதத்தில் நடைபெறும்.

இவற்றையும் பார்க்க
------------------

* எலும்பு

மேற்கோள்கள்
-----------

1. ↑  Wheeless Textbook
2. ↑  Online Medical Dictionary
3. ↑  Raggatt, L. J. (May 25, 2010). "Cellular and Molecular Mechanisms of Bone Remodeling". *The Journal of Biological Chemistry* **285** (33): 25103–25108. doi:10.1074/jbc.R109.041087. பப்மெட்:20501658. பப்மெட் சென்ட்ரல்:2919071. .
**வயலார்** (Vayalar) என்பது இந்தியாவில் உள்ள கேரளா மாநிலத்தில் சேர்த்தலை வட்டத்தில் உள்ள ஒரு கிராமம்.

விவரம்
------

வயலார் தெற்கு கேரள நகரமான, சேர்த்தளாவில் இருந்து 5 கிமீ தொலைவில் உள்ளது.

பள்ளிகள்
--------

வயலாரில் 2 கீழ்நிலைப் பள்ளிகளும், ஒரு உயர்நிலைப் பள்ளியும் உள்ளன. இவை அரசுப் பள்ளிகள். உயர்நிலைப் பள்ளிக்கு மலையாளக் கவிஞர் வயலார் ராமவர்மா பெயரிடப்பட்டது. வயலார் வடக்கு கீழ் தொடக்கப் பள்ளி, எட்டுபுரக்கல் சாலையில் அமைந்துள்ள அரசு தொடக்கப் பள்ளியாகும். பலர் கல்விக்காக சேர்த்தலா நகரத்திலும், அருகிலுள்ள பட்டணக்காடு பகுதியிலும் உள்ள பள்ளிகளை நம்பியிருக்கிறார்கள்.

கோவில்கள்
---------

இந்த இடத்தில் முக்கிய சமயம் இந்து சமயம், அதைத் தொடர்ந்து இசுலாம், கிறிஸ்தவம் ஆகியவை உள்ளன. கேரளாதித்தியபுரம் சிறீகிருஷ்ண சுவாமி கோயிலும், நாகம்குளங்கரா சிவன் கோயிலும் பிரசித்தி பெற்றவை. இது தவிர ஏராளமான சிறிய கோவில்கள் மற்றும் ஒரு சில பள்ளிவாசல்கள் மற்றும் தேவாலயங்கள் உள்ளன. இங்கு அனைத்து சமயத்தினரும் ஒற்றுமையாக வாழ்கின்றனர்.

பொருளாதாரம்
-----------

இங்குள்ள மக்களின் முக்கிய வாழ்வாதாரம் கயிறு தயாரித்தல், மீன் பிடித்தல், இறால் வளர்ப்பு ஆகியவை ஆகும். அதிக எண்ணிக்கையிலான மக்கள் திறண்மிகு அல்லது திறணற்ற தொழிலாளர்களாக வேலை செய்கிறார்கள். இவர்கள் தென்னை நார்த் தொழில், கட்டுமானத் தொழில், கடல் உணவுத் தொழில் மற்றும் அருகிலுள்ள சேர்தலா மற்றும் கொச்சி நகரம் பல்வேறு வணிகங்களில் வேலைவாய்ப்பைக் கொண்டுள்ளனர்.

கம்யூனிஸ்ட் நினைவகம்
--------------------

கம்யூனிஸ்ட் நினைவகம்
கவிஞர் வயலார் ராமவர்மா
நாகம் குளங்கரா கோவில்
இராம வர்மா ஸ்மிருதி மண்டபம்
வயலாரின் முக்கிய அடையாளமாக "இரத்த சாட்சி மண்டபம்" உள்ளது. இது 1946 இல் திருவிதாங்கூர் சர். சி.பி. ராமசாமி ஐயர் ஆட்சிக்கு எதிராகப் போராடி இறந்த நூற்றுக்கணக்கானவர்களின் நினைவாக அமைக்கபட்டது. இந்தக் கிளர்ச்சியை இந்தியப் பொதுவுடைமைக் கட்சி ஏற்பாடு செய்தது. டி. வி. தாமஸ், எம். என். கோவிந்தன் நாயர், குந்திரிச்சேரியில் குமார பணிக்கர் (வயலார் ஸ்டாலின்), குந்திரிசேரில் சி. வேலாயுதன் (வயலார் மூப்பன்) போன்ற பலர் கிளர்ச்சிக்கு தலைமை தாங்கி தண்டனைகளைப் பெற்றனர். வயலார் கிளர்ச்சியின் போதும் அதற்குப் பின்னரும் குந்திரிசேரில் குடும்பத்தைச் சேர்ந்த பலர் கொல்லப்பட்டனர் அல்லது கைது செய்யப்பட்டனர். கிளர்ச்சியாளர்கள் மர ஈட்டிகளைத் தவிர வேறு எந்த ஆயுத்ததையும் கொண்டவர்களாக இருக்கவில்லை. அவர்கள் பழைய திருவிதாங்கூர் மாநிலத்தின் துப்பாக்கி ஏந்திய காவல்துறையினரால் பிடிக்கபட்டனர். இந்த நிகழ்வு மலையாள நாட்காட்டி படி துலாம் 10 ஆம் தேதி நடந்தது. இன்றளவும் 'துலாம் பாத்து' (துலாம் 10ம் தேதி) வெகு விமரிசையாக அனுசரிக்கப்படுகிறது.

நிர்வாகம்
---------

இது (சேர்த்தலை) சட்டமன்றத் தொகுதியின் கீழ் வரும் ஊராட்சி.

குறிப்பிடத்தக்கவர்கள்
---------------------

* வயலார் ராமவர்மா
* வயலார் சரத் சந்திர வர்மா
* வயலார் ரவி,முன்னாள் ஒன்றிய அமைச்சர் மற்றும் இந்திய தேசிய காங்கிரஸ் கட்சியின் தலைவர்
* அமீர் வயலார், டேக்வாண்டோ சர்வதேச வீரர் மற்றும் சர்வதேச பயிற்சியாளர்

இரக்த சாட்சி மண்டபம்

மேற்கோள்கள்
-----------

1. ↑  "கேரள முதலமைச்சராக பினராயி விஜயன் பதவியேற்பு". *தி இந்து*. 25 மே 2016. .

புற இணைப்புகள்
--------------

விக்கிமீடியா பொதுவகத்தில்,  
 ***Vayalar***   
என்பதின் ஊடகங்கள் உள்ளன.
**பன்னாட்டுத் தகவல் தொழில்நுட்ப நிறுவனம்** (**International Institute of Information Technology, Hyderabad**), இந்தியாவின் தெலங்கானா மாநிலத் தலைநகரான ஐதராபாத்தில் இயங்கும் இத்தகவல் தொழில்நுட்ப நிறுவனம், தன்னாட்சி பெற்ற பல்கலைக்கழகமாக 1998 ஆண்டு முதல் இயங்குகிறது. இது இந்திய அரசின் மனிதவள மேம்பாட்டு அமைச்சகத்தின் கீழ் செயல்படுகிறது. தெற்காசியாவில் தகவல் தொழில் நுட்பக் கல்வி வழங்கும் முதல் ஏழு பல்கலைக்கழகங்களில், இப்பல்கலைக்ழகமும் ஒன்றாகும். மேலும் இப்பல்கலைக்கழகத்தில் படித்த மாணவர்களில் நூறு விழுக்காட்டினருக்கும் வேலைவாய்ப்பு உறுதியாகும். இப்பல்கலைக் கழகம் தகவல் தொழில் நுட்பத்தில் இளநிலை மற்றும் முதுநிலை அறிவியல் மற்றும் தொழில்நுட்பப் பட்டப் படிப்புகள் வழங்குகிறது. மேலும் இந்நிறுவனம் தகவல் தொழில் நுட்ப ஆய்வுப் படிப்பில் முதுதத்துவமாணி மற்றும் முனைவர் பட்டங்கள் வழங்குகிறது.

மேலும் இப்பல்கலைக்கழகம் ஒருங்கிணைந்த ஐந்தாண்டு இளநிலை மற்றும் முதுநிலை தகவல் தொழில்நுட்ப அறிவியியல் (B.S & M.S) மற்றும் தொழில்நுட்பப் பட்டங்கள் (B.Tech & M.Tech).

இத்தகவல் தொழில்நுட்ப பல்கலைக்கழகத்தில், மேனிலைப் பள்ளி முடித்த மாணவர்களை அகில இந்திய அளவில் நுழைவுத் தேர்வு முலம் அனுமதி வழங்கப்படுகிறது.
இது போன்ற நிறுவனங்கள் பெங்களூரு மற்றும் தில்லியில்
 இயங்குகிறது.

மேற்கோள்கள்
-----------

1. ↑  INTERNATIONAL INSTITUTES OF INFORMATION TECHNOLOGY
2. ↑  INTERNATIONAL INSTITUTE OF INFORMATION TECHNOLOGY
3. ↑  பன்னாட்டுத் தகவல் தொழில்நுட்ப நிறுவனம், பெங்களூரு
4. ↑  இந்திரபிரஸ்தா தகவல் தொழில்நுட்ப நிறுவனம், தில்லி

வெளி இணைப்புகள்
---------------

* ஐதராபாத் பன்னாட்டுத் தகவல் தொழில்நுட்ப நிறுவனத்தின் இணையதளம்
* International Institute of Information Technology Bangalore student bags Rs 1.2 crore residency with Google
**நாதன் ஜான் அஸ்லே (Nathan John Astle**, MNZM (பிறப்பு: 15 செப்டம்பர் 1971) இவர் நியூசிலாந்துத் துடுப்பாட்ட அணியின் முன்னாள் வீரர் ஆவார். இவர் நியூசிலாந்து அணிக்காக தேர்வுத் துடுப்பாட்டம் ,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடியுள்ளார். பொதுவாக இவர் ஒருநாள் பன்னாட்டுத் துடுப்பாட்டப் போட்டிகளில் துவக்கவீரராகவும் தேர்வுத் துடுப்பாட்டப் போட்டிகளில் இவர் மத்திய கள வீரராகவும் களம் இறங்கினார். சுமார் 12 ஆண்டுகளாக இவர் சர்வதேச போட்டிகளில் விளையாடினார். 81 தேர்வுத் துடுப்பாட்டப் போட்டிகளில் விளையாடிய இவர் 4,702 ஓட்டங்களையும், 223 ஒருநாள் பன்னாட்டுத் துடுப்பாட்டப் போட்டிகளில் விளையாடிய இவர் 7,090 ஓட்டங்களையும் எடுத்தார். 2013 ஆம் ஆண்டி கணக்கின் படி நியூசிலாந்து துடுப்பாட்ட வீரர்களில் அதிக ஓட்டங்கள் எடுத்தவர்களின் பட்டியலில் இவர் இரண்டாம் இடம் பிடித்தார். இவர் சர்வதேச போட்டிகளில் 154 இலக்குகளைக் கைப்பற்றியுள்ளார். இவர் மித விரைவு வீச்சாளர் ஆவார்.மேலும் விரைவாக தேர்வுத் துடுப்பாட்டத்தில் இருநூறு ஓட்டங்களை அடித்தவர் மற்றும் நான்கு நாள் ஆட்டப் பகுதி கொண்ட தேர்வுத் துடுப்பாட்டப் போட்டியில் அதிக ஓட்டம்ங்கள் அடித்த தனி நபர்களின் பட்டியலில் இரண்டாவது இடம் பெற்றவர் ஆகிய சாதனைகளைப் படைத்துள்ளார்.இந்த இரு சாதனைகளும் 2002 ஆம் ஆண்டில் கிறிஸ்ட்சர்ச்சில் இங்கிலாந்துத் துடுப்பாட்ட அணிக்கு எதிராக நடைபெற்ற போட்டியில் நிகழ்த்தப்பட்டது ஆகும்.

சர்வதேச போட்டிகள்
-----------------

### ஆரம்ப காலம்

1995 ஆம் ஆண்டில் மேற்கிந்தியத் தீவுகள் துடுப்பட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.பின் இலங்கைத் துடுப்பாட்ட அணிக்கு எதிரான தொடரில் விளையாடும் வாய்ப்பினைப் பெற்றார். இந்தத் தொடரின் ஒரு போட்டியில் 95 ஓட்டங்கள் எடுத்து தொடரை சமன் செய்ய உதவினார். இட்யன்மூலம் தொடர்ச்சியாக நியூசிலாந்து அணி 13 போட்டிகளில் தோல்வி அடைந்தது முடிவிற்கு வந்தது. இந்தத் தொடரில் சிறப்பாக செயல்பட்டதனால் இவரை ஒருநாள் போட்டிகளில் துவக்க வீரராக களம் இறக்க வேண்டும் என அணியின் பயிற்சியாளர் முடிவு செய்தனர் பின் இந்தியத் துடுப்பாட்ட அணிக்கு எதிரான ஐந்து ஒருநாள் பன்னாட்டுத் துடுப்பாட்டம் கொண்ட தொடரில் விளையாடும் வாய்ப்பினைப் பெற்றார்.இந்தத் தொடரின் முதல் நான்கு போட்டிகளில் குறைவான ஓட்டங்களையே எடுத்தார். பின் ஐந்தாவது போட்டியில் தனது முதல் நூறு  ஓட்டங்களைப் பதிவு செய்தார். இந்தப் போட்டியில் 128 பந்துகளில் 114 ஓட்டங்களை எடுத்தார். இந்தப் போட்டியில் நியூசிலாந்து துடுப்பாட்ட அணி வெற்றி பெற்றது. இவர் ஆட்டநாயகனாகத் தேர்வானார். இருந்தபோதிலும் இந்தத் தொடரை 3-2 எனும் கணக்கில் இந்தியத் துடுப்பாட்ட அணி கைப்பற்றியது. இதற்கு அடுத்த வருடம் சிம்பாப்வே துடுப்பாட்ட அணி நியூசிலாந்தில் சுற்றுப் பயணம் செய்து விளையாடியது. ஆமில்டனில் நடைபெற்ற சிம்பாப்வே துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இவர் அறிமுகமானார்.முதல் போட்டியில் தனது முதல் நூறு ஓட்டங்களைப் பதிவு செய்தார். இந்தப் போட்டியில் நியூசிலாந்து துடுப்பாட்ட அணி வெற்றி பெற்றது. இவர் ஆட்டநாயகனாகத் தேர்வானார். இந்தத் தொடரின் இறுதியில் 168 ஓட்டங்களை எடுத்தார். இவரின் சராசரி 56.00 ஆகும்.
2006ஆம் ஆண்டு மங்கோலியாவின் தேசிய விளையாட்டு மைதானத்தில் நாதம் திருவிழா.
**நாதம்** (மொங்கோலியம்: Наадам, பாரம்பரிய மொங்கோலியம்: ᠨᠠᠭᠠᠳᠤᠮ*நயதும்*, *பொருள் "விளையாட்டுக்கள்"*) என்பது மங்கோலியாவில் கொண்டாடப்படும் ஒரு பாரம்பரியத் திருவிழா ஆகும். மங்கோலியாவில் இத்திருவிழா "எரீன் குர்வன் நாதம்" (эрийн гурван наадам) என்று அழைக்கப்படுகிறது. இதன் பொருள் "ஆண்களின் மூன்று விளையாட்டுக்கள்" என்பது ஆகும். அந்த மூன்று விளையாட்டுக்கள் மங்கோலிய மல்யுத்தம், குதிரைப் பந்தயம், மற்றும் வில்வித்தை ஆகியவை ஆகும். கோடை காலத்தின் மத்தியில் இத்திருவிழா மங்கோலியா முழுவதும் நடத்தப்படுகிறது. தற்போது வில்வித்தையில் பெண்களும், குதிரைப் பந்தயத்தில் சிறுமிகளும் பங்கேற்கத் தொடங்கியிருக்கின்றனர். எனினும் மல்யுத்தத்தில் அவர்கள் பங்கெடுத்துக் கொள்வதில்லை. 

2010ஆம் ஆண்டு யுனெஸ்கோ இத்திருவிழாவைத் தனது மனிதக் கலாச்சாரப் பாரம்பரியத்தின் பட்டியலில் ஒன்றாகப் பொறித்தது.

உலான் பத்தூரில் நடைபெற்ற நாதம் திருவிழாவில் பாரதப் பிரதமர் நரேந்திர மோடி பங்கேற்றபோது

உசாத்துணை
---------

1. ↑  "Airag". 22 February 2018 அன்று பார்க்கப்பட்டது.
2. ↑  "the khuushuur". *mongolfood.info*. 22 February 2018 அன்று பார்க்கப்பட்டது.
3. ↑  "the biyelgee". 13 May 2013. 22 February 2018 அன்று பார்க்கப்பட்டது.
சிமியோன் இயேசுவை கையில் ஏந்தல்
**சிமியோனின் பாடல்** (இலத்தீன்: *Nunc dimittis* /nʊŋk dɪˈmɪtɪs/) என்பது விவிலியத்தின் லூக்கா நற்செய்தி 2:29-32 வரை உள்ள பாடலாகும். இது பொதுவாக இலத்தீனில் *Nunc dimittis* என்னும் துவக்க வரிகளால் அறியப்படுகின்றது. இப்பாடல் இறைவேண்டலை முடிக்கும்போது, குறிப்பாக திருப்புகழ்மாலையின் இரவு இறைவேண்டலில் பயன்படுத்தப்படுகின்றது.

மோசேயின் சட்டப்படி தூய்மைச் சடங்கை நிறைவேற்றவேண்டிய நாள் வந்தபோது குழந்தையை ஆண்டவருக்கு அர்ப்பணிக்க இயேசுவின் பெற்றோரான மரியாவும் யோசேப்பும் எருசலேம் கோவிலுக்கு அவரை கொண்டு சென்றார்கள். அப்போது எருசலேமில் சிமியோன் என்னும் ஒருவர் இருந்தார். 'ஆண்டவருடைய மெசியாவைக் காணுமுன் அவர் சாகப்போவதில்லை' என்று தூய ஆவியால் உணர்த்தப்பட்டிருந்தார். அந்த ஆவியின் தூண்டுதலால் அவர் கோவிலுக்கு வந்திருந்தார். திருச்சட்ட வழக்கத்திற்கு ஏற்பச் செய்ய வேண்டியதைக் குழந்தை இயேசுவுக்குச் செய்து முடிக்கப் பெற்றோர் அதனை உள்ளே கொண்டுவந்தபோது. சிமியோன் குழந்தையைக் கையில் ஏந்திக் கடவுளைப் போற்றி இப்பாடலைப்பாடியதாக விவிலியம் விவரிக்கின்றது.

பாடல்
-----

இலத்தீனில் இப்பாடலின் வரிகள் உள்ள சுவடி
திருப்புகழ்மாலையிலும், விவிலிய பொது மொழிபெயர்ப்பிலும் உள்ள இப்படலின் வடிவம்:

ஆண்டவரே, உமது சொற்படி உம் அடியான் என்னை
இப்போது அமைதியுடன் போகச் செய்கிறீர்.
ஏனெனில் மக்கள் அனைவரும் காணுமாறு,
நீர் ஏற்பாடு செய்துள்ள
உமது மீட்பை என் கண்கள் கண்டுகொண்டன.
இம்மீட்பே பிற இனத்தாருக்கு வெளிப்பாடு அருளும் ஒளி;
இதுவே உம் மக்களாகிய இஸ்ரயேலுக்குப் பெருமை

மேற்கோள்கள்
-----------

1. ↑  **Nunc dimittis servum tuum:** *now lettest thou thy servant depart;* Minnie Gresham Machen, "The Bible in Browning" The Macmillan Company, 1903
2. ↑  "Nunc Dimittis". *Catholic Encyclopedia*.

| * பா
* உ
* தொ
கத்தோலிக்க திருச்சபையின் மன்றாட்டுகள் |
| --- |
| *குறிப்பு: சாய்செழுத்துகளில் உள்ளவைகளுக்கு திருச்சபை வழங்கும் பலன்கள் உண்டு.* |
| திருப்பலியில் | 
* உலகின் பாவங்களைப் போக்கும்
* *திருத்தூதர்களின் நம்பிக்கை அறிக்கை*
* எல்லாம் வல்ல இறைவனிடமும்
* வானவர் கீதம்
* திரித்துவப் புகழ்
* ஆண்டவரே, இரக்கமாயிரும்
* புனிதர்களின் மன்றாட்டுமாலை
* *நைசின் விசுவாச அறிக்கை*
* கிறித்து கற்பித்த செபம்
* Sanctus
* *சிலுவை அடையாளம்*

 | Infant Samuel at Prayer |
| கன்னி மரியாவின்மன்றாட்டுகள் | 
* மண்ணக மீட்பரின் மாண்புயர் அன்னையே!
* *மூவேளை செபம்*
* மங்கள வார்த்தை செபம்
* ஆழ்கடல் விண்மீன் நீயே!
* வானகம் ஆளும் அரசியே வாழ்க!
* Fatima Prayer
* *மரியாவின் பாடல்*
* *பெர்னார்டின் செபம்*
* *விண்ணக அரசியே!*
* *கத்தோலிக்க செபமாலை*
* *கிருபை தயாபத்து செபம்*
* கடவுளின் அன்னையே கன்னி மரியே!
* மூன்று மங்கள வார்த்தை செபம்

 |
| பிற | 
* *மனத்துயர் செபம்*
* Adoro te devote
* *காவல் தூதர்*
* *கிறிஸ்துவின் திரு ஆத்துமமே*
* Athanasian Creed
* Ave Verum Corpus
* செக்கரியாவின் பாடல்
* Jesus Prayer
* Morning offering
* சிமியோனின் பாடல்
* O Salutaris Hostia
* தவத்திருப்பாடல்கள்
	+ 51
	+ *130*
* *Prayer before a Crucifix*
* அசிசி பிரான்சிசுவின் செபம்
* மிக்கேல் அதிதூதர்
* *நித்திய இளைப்பாற்றி*
* *ஆன்ம நன்மை*
* *மாண்புயர் (பாடல்)*
* *தே தேயும்*
* Thanksgiving after Communion
* *வாரும் தூய ஆவியே*
* *வாரீர் படைத்திடும் தூய ஆவி*
* *தூய ஆவியே, எழுந்தருள்வீர்*
* *நற்கருணை ஆராதனை*
* *சிலுவைப் பாதை*
* திருப்புகழ்மாலை

 |
| 
* **பகுப்பு**
* 
* **வலைவாசல்**

 |
ஒரு பெட்டியில் நிரப்பப்பட்ட வண்ண குறிப்பான்கள்
எடுப்பாக்கிகள்
**குறிப்பான் எழுதுகோல்** ( marker pen, fineliner, marking pen, felt-tip marker, felt-tip pen, flow) (ஆஸ்திரேலியாவில் marker அல்லது texta ) (இந்தியாவில் sketch pen ) என்பது ஒரு எழுதுகோல் ஆகும். இது சற்று தடிமனாக எழுதக்கூடியது. இதனுள்ளே இதற்கான மை இருக்கக்கூடியது. இதன் முனையில் அழுத்தப்பட்ட இழைகளால் ஆன எழுது முனை இருக்கும்.

வரலாறு
------

லீ நியூமன் என்ற பெயரில் ஓருவகை குறிப்பான் எழுதுகோல் 1910இல் காப்புரிமை பெறப்பட்டிருந்தது. பெஞ்சமின் பஸ்கட்ச் என்பவர் ஒரு "ஊற்றி வர்ணத்தூரிகைக்கு" 1926இல் காப்புரிமை பெற்றிருந்தார். இந்த வகையான குறிப்பான்கள் விற்பனை மூலம் பிரபலமானது. இவையே தற்கால குறிப்பான்களுக்கு முன்னோடியாகும்.

வகைகள்
------

நிரந்தர குறிப்பான்கள்
---------------------

நிரந்தர குறிப்பான்கள் என்பவை அழியாத தன்மை உடையவையாகும் இக்குறிப்பான்கள் கண்ணாடி, நெகிழி, கல், மரம், உலோகம் ஆகியவற்றில் எழுதும் வகையில் இருக்கும்.

தற்காலிக குறிப்பான்கள்
----------------------

தற்காலிக குறிப்பான்கள் என்பவை எளிதாக அழியக்கூடிய மையைக் கொண்டவை ஆகும். இவ்வகை குறிப்பான்கள் பெரும்பாலும் வெள்ளைப் பலகையில் கற்பித்தல் சார்ந்த இடங்களில் பயன்படுத்தப்படுபவை.

மேற்கோள்
--------

1. ↑  Lee W. Newman, Marking Pen, U.S. Patent 946,149. January 11, 1910.
2. ↑  "Fountain paintbrush" (PDF). Freepatentsonline.com. 2014-04-30 அன்று பார்க்கப்பட்டது.
*இது ஒரு சீனப் பெயர்; இவரது குடும்பப் பெயர்* சிமா (司馬)*.*

| **சிமா சியானின் பெயர்கள்** |
| --- |
|  | குடும்பப் பெயரும் கொடுத்த பெயரும் | Style name |
| மரபுவழி | 司馬遷 | 子長 |
| எளிமையாக்கியது | 司马迁 | 子长 |
| பின்யின் | Sīmǎ Qiān | Zǐcháng |
| வேட்-கைல்சு | Ssŭma Ch'ien | Tzu-ch'ang |

சிமா சியான்
**சிமா சியான்** (Sima Qian) (கிமு 145 அல்லது 135 – கிமு 86) என்பவர், சீன வம்சக் காலத்துப் பெரிய எழுத்தர்களுக்குத் தலைவராக இருந்தார். மஞ்சள் பேரரசர் தொடக்கம் பேரரசர் ஆன் வூடி வரையான 2000 ஆண்டுகளுக்கு மேற்பட்ட காலப்பகுதியை உட்படுத்திய *பெரும் வரலாற்றாளர்கள் பற்றிய பதிவுகள்* என்னும் இவரது சீன வரலாறு பற்றிய நூல் பெரிதும் போற்றப்படுவது. இதனால், இவர் சீன வரலாற்றுவரைவியலின் தந்தை எனப்படுகின்றார். இவரது ஆக்கங்கள் பிற்காலத்தின் சீன வரலாற்றுவரைவியலுக்கு அடிப்படையாக அமைந்தன.

இளமைக் காலமும் கல்வியும்
------------------------

சிமா சியான் இன்றைய சாங்சியின், ஆன்செங்குக்கு அருகின் இருந்த லாங்மென் என்னும் இடத்தில் பிறந்து வளர்ந்தார். இவரது குடும்பம் வரலாற்று வரைவாளர் குடும்பம் ஆகும். இவரது தந்தையாரும் பேரரசர் ஆன் வூடியின் அரசில் பெரிய எழுத்தர்களுக்குத் தலைவராக இருந்தார். இவரது பணி அரச நூலகத்தை மேலாண்மை செய்வதும், நாட்காட்டி கவனித்தலும் ஆகும். தந்தையின் செல்வாக்கு காரணமாக சிமா சியான் தனது 10 ஆவது வயதிலேயே பழைய எழுத்தாக்கங்களைப் படித்திருந்தார். இவர் அக்காலத்தில் பெயர் பெற்ற கான்பூசியப் பெரியார்களான கொங் ஆங்குவோ, டொங் சொங்சூ ஆகியோருக்கு மாணவராக இருந்தார். இருபதாவது வயதில் அவரது தந்தையாரின் உதவியுடன் சிமா சியான் நாடு தழுவிய பயணம் ஒன்றைத் தொடங்கினார். இப் பயணத்தின்போது இவரது முதன்மை ஆக்கமான *சிசி*க்காக பல பயனுள்ள நேரடி வரலாற்றுத் தகவல்களைப் பெற்றுக்கொண்டார். பழைய கதைகள் வதந்திகள் குறித்த உண்மைகளை அறிந்து கொள்வதும், பழைய நினைவுச் சின்னங்களுக்குச் செல்வதுமே இவரது பயணத்தின் முக்கிய நோக்கமாக இருந்தது. சாண்டொங், யுனான், எபெய், செசியாங், சியாங்சு, சியாங்சி, உனான் ஆகிய இடங்களுக்கு இவர் பயணம் செய்தார்.
**பன்னாட்டு நடன நாள்** (*International Dance Day*) என்பது ஒரு உலகளாவிய நடனக் கொண்டாட்டமாகும், இது யுனெசுக்கோவின் கலை நிகழ்ச்சிகளுக்கான முக்கிய பங்காளியான பன்னாட்டு நாடக நிறுவனத்தின் (ITI) நடனக் குழுவால் தொடக்கப்பட்டது. இந்த நிகழ்வு ஒவ்வோர் ஆண்டும் ஏப்ரல் 29 அன்று உலகளாவிய அளவில் கொண்டாடப்படுகிறது. இந்நாள் நவீன பாலே நடனத்தின் தந்தை எனக் கருதப்படும் சான் சியார்ச் நோவேர் (1727-1810) என்பவரின் பிறந்த நாள் ஆகும். இந்த நாள் உலகம் முழுவதும் நடைபெறும் நிகழ்வுகள் மற்றும் திருவிழாக்கள் மூலம் நடனத்தில் பங்கேற்பையும் கல்வியையும் ஊக்குவிக்க முயல்கின்றது. யுனெசுகோ இந்த நிகழ்வின் படைப்பாளர்களாகவும் அமைப்பாளர்களாகவும் நாடக நிறுவனத்தை முறையாக அங்கீகரித்துள்ளது.

வரலாறு
------

1982 இல் உருவாக்கப்பட்டதிலிருந்து ஒவ்வோர் ஆண்டும், பன்னாட்டு நடன நாளுக்கான செய்தியை எழுத ஒரு சிறந்த நடன ஆளுமை தேர்ந்தெடுக்கப்படுகின்றார். தேர்ந்தெடுக்கப்பட்ட அவரது சொந்த நகரத்தில் பன்னாட்டு நாடக நிறுவனம் ஐடிஐ ஒரு முக்கிய நிகழ்வை ஏற்பாடு செய்கிறது, அதில் நடன நிகழ்ச்சிகள், கல்விப் பட்டறைகள், மனிதநேயத் திட்டங்கள் மற்றும் வெளிநாட்டுத் தூதர்கள், உயரதிகாரிகள், நடனப் பிரமுகர்கள் மற்றும் அந்த ஆண்டிற்காகத் தேர்ந்தெடுக்கப்பட்ட செய்தி ஆசிரியர் ஒருவரின் உரைகள் இடம்பெறுகின்றன.

இந்த நாள் நடனத்தின் மதிப்பையும் முக்கியத்துவத்தையும் உணரக்கூடியவர்களுக்கு ஒரு கொண்டாட்ட நாளாக அமைகிறது, அத்துடன் மக்களிடம் அதன் மதிப்பை உணர்த்தாத அரசாங்கங்கள், அரசியல்வாதிகள், மற்றும் நிறுவனங்களுக்கு ஒரு விழிப்புணர்வாகவும் செயல்படுகிறது.

மேற்கோள்கள்
-----------

1. ↑  "Dance Day 2015 - Message by Mr Pérez de Armiñán, UNESCO's Assistant Director-General for Culture" (PDF).
2. ↑  "Dance Day".

வெளி இணைப்புகள்
---------------

விக்கிமீடியா பொதுவகத்தில்,  
 ***பன்னாட்டு நடன நாள்***   
என்பதின் ஊடகங்கள் உள்ளன. 

* Dance Day Official Site
கரியாபந்து விஷ்ணு கோயில்கள், காலம், கிபி 6-7-ஆம் நூற்றாண்டு

**கரியாபந்து** (**Gariaband**), இந்தியாவின் சத்தீஸ்கர் மாநிலத்தின் மத்திய கிழக்கில், ஒடிசா எல்லையை ஒட்டிய கரியாப்ந்து மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். பைரி ஆற்றின் கரையில் அமைந்த கரியாபந்து நகரத்தில் கிபி ஆறாம் நூற்றாண்டின், விஷ்ணுவிற்கு அர்ப்பணிக்கப்பட்ட பூதேஸ்வர் நாத் கோயில் உள்ளது.

அமைவிடம்
--------

மகாசமுந்து நகரத்திற்கு தெற்கே 80 கிலோ மீட்டர் தொலைவிலும், மாநிலத் தலைநகர் ராய்ப்பூரிலிருந்து 90 கிலோ மீட்டர் தொலைவிலும் கரியாபந்து உள்ளது.

பெயர்க் காரணம்
--------------

கரியாபந்து எனில் மலைகளால் சூழப்பட்ட நிலப்பரப்பு எனப்பொருளாகும்.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பு படி, 15 வார்டுகளும் 2,448 வீடுகளும் கொண்ட கரியாப்ந்து பேரூராட்சியின் மக்கள் தொகை 10,517 ஆகும். அதில் 5,233 ஆண்கள் மற்றும் 5,233 பெண்கள் ஆக உள்ளனர். பாலின விகிதம் 1000 ஆண்களுக்கு 1010 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.32% ஆகவுள்ளனர். இதன் சராசரி எழுத்தறிவு 85.49% ஆகவுள்ளது. 

இதன் மக்கள் தொகையில் இந்துக்கள் 88.11%, இசுலாமியர் 9.74%, பௌத்தர்கள் 0.38%, சமணர்கள் 0.32%, சீக்கியர்கள் 0.27%, கிறித்தவர்கள் 0.87% மற்றும் பிறர் 0.31% ஆகவுள்ளனர்.

மேற்கோள்கள்
-----------

1. ↑  Gariyaband Population Census 2011

* gariaband.gov.in

வெளி இணைப்புகள்
---------------

* Districts of Chhattisgarh
* chhattisgarhgyan.in
**குறிப்பெயர்** (ஆங்கிலம்:Code name)அல்லது **மறைப்பெயர்** (ஆங்கிலம்:cryptonym) முறை என்பது ஒரு சொல் அல்லது பெயராகும். அந்த குறிப்பிட்ட சொல் அல்லது பெயரானது, பல நேரங்களில், முறைமுகமாக வேறொரு பெயரையோ, சொல்லையோ, ஒரு நபரையோ அல்லது திட்டப்பணியையோக் குறிக்கிறது. இக்குறிபெயரானது, அதிக அளவில் முதலில் இராணுவத்தில் இரகசியம் காக்க வேண்டியும், ஒற்றாடலுக்கும் பின்பற்றப் படுகிறது. நாளடைவில் வணிக நிறுவனங்களும், தங்களது திட்டப்பணிகளின் போட்டி நோக்கத்திற்காகவும், இரகசியம் காக்க வேண்டியும், சந்தைப்பெயரை முடிவு செய்யாத வணிகச் சூழ்நிலைகளிலும் பின்பற்றத் தொடங்கினர்.

இராணுக் குறிப்பெயர்கள்
----------------------

'போர் அலுவலகம்', இலண்டன் 
'பிளாக் ஏரோ'   
 (BLACK ARROW) 
'புளூ வைக்சென்'   
 (Blue Vixen) உள்ள போர் விமானம்(Sea Harrier) 
* முதலாம் உலகப்போரில் நேசப்படைகளிடையே செய்திகளைப் பரிமாறிக் கொள்ள, 'போர் அலுவலகம்' தொடங்கப்பட்டு, இக்குறிப்பெயர்களால் திறம்பட, போராணைகள் திறம்ப மேலாண்மைச் செய்யப்பட்ட.

எடுத்துக்காட்டு: ஸ்டாலின் என்றால் 'இரும்பு மனிதன்' என்று பொருளாகும். அதற்குரிய குறிப்பெயராக 'கிலிப்டிக்'("GLYPTIC") குறிக்கப்பட்டது. அக்குறிப்பெயருக்கு,'கற்களைக் குடைந்து ஏற்படுத்தியத் தோற்றம்' என்று பொருள் கூறப்பட்டது.
* இரண்டாம் உலகப்போரில்: குறிப்பெயர்கள் திறம்பட வளர்க்கப்பட்டு, தனித்தனிப் போர்படைப் பிரிவுகளில், ஒன்றுடன் ஒன்று கலவாமல், தனித்தனியே கையாளப்பட்டன.
	+ 'வானவில் குறிப்பெயர்கள்'-இம்முறை பெரும்பாலும் கைவிடப்பட்டாலும், இன்றும் வான்படைக் கருவிகளில் பயன்படுத்தப்படுகிறது. இப்பெயரில் முன்புறச் சொல் நிறத்தைக் கொண்டும், பின்புறப்பெயர் இலக்குப்பெயராகவும் அமைந்திருக்கும்.

(எ. கா.)'பிளாக் ஏரோ' (BLACK ARROW), 'ப்ளூ வைக்சென்' (Blue Vixen) என்ற பெயரை உடைய விமானத்தில் பொருத்தப்பட்டிருக்கும், 145 கி. கி. எடையுள்ள கதிரலைக் கும்பா.

வணிகக் குறிப்பெயர்கள்
---------------------

* மைக்ரோ சாஃப்டு நிறுவனமும் தனது வின்டோசு இயக்குதளங்களுக்கு, நகரங்களின் பெயர்களைத் திட்டப்பெயர்களாகப் பேணியது.

(எ. கா.) சிகாகோ (வின்டோசு 95), மெம்பிசு (வின்டோசு 98), வைசுட்டலர் (வின்டோசு எக்சுபி), வியன்னா (Blackcomb=வின்டோசு 7)
* மொசில்லா அமைப்பும் குறிப்பிட்ட காலத்திற்கு, தேசியப் பூங்காக்களின் பெயர்களை வைத்தது.

(எ. கா.) பயர் பாக்சு பதிப்புகள் :2.0 (Bon Echo); 3.0: (Gran Paradiso); 3.5: (Shiretoko); 3.6: (Namoroka); 4.0: (Tumucumaque)

மேற்கோள்கள்
-----------

1. ↑  WEBSTER, Graham (2013). ". History of the British Inter-Services Security Board and the Allocation of Code-Names in the Second World War". *Intelligence and National Security [online].*: 1–31. doi:10.1080/02684527.2013.846731. .
2. ↑
3. ↑  Gibson, Chris; Buttler, Tony (2007). *British Secret Projects: Hypersonics, Ramjets & Missiles* (2007 ). England: Midland Publishing. பன்னாட்டுத் தரப்புத்தக எண்:1-85780-258-6. .
4. ↑  Lettice, John (October 24, 2001). "Gates confirms Windows Longhorn for 2003". The Register. March 5, 2008 அன்று பார்க்கப்பட்டது.

இவற்றையும் பார்க்கவும்
----------------------

* குறிப்பெயர் (ஆங்கிலம்)
**நிகழ்படப் பாடம்** (Video lesson) அல்லது **நிகழ்பட விரிவுரை** என்பது கற்றுக் கொள்ள வேண்டிய ஒரு தலைப்பிற்கான கற்றல் பொருட்களை வழங்கும் நிகழ்படம் ஆகும்.

நிகழ்படக் கற்றலுக்கான வடிவம் மாறுபடலாம். இது ஓர் ஆசிரியர் ஒளிப்படக்கருவியினைப் பார்த்து பேசும் நிகழ்படமாகவோ, புகைப்படங்கள் மற்றும் தலைப்பு பற்றிய உரையாகவோ அல்லது இவற்றின் கலவையாகவோ இருக்கலாம். யாகூவின் கேலிப்படப் பேடைப் பயன்படுத்தி எழுதப்பட்ட குறிப்புகளின் மூலம் கான் அகாடமி சல்மான் கானின் குரலில் கணிதத்தைக் கற்பித்ததது. பின்னர் இவை யூடியூப்பில் பதிவேற்றப்பட்டன. இத்தகைய விரிவுரைகள் தலைகீழ் வகுப்பறைக் கற்பித்தலின் முக்கிய பகுதியாகும், இதில் தலைப்பின் முக்கியப் பாடப் பகுதிகள் நிகழ்படப் பாடமாக நடத்தப்படுகிறது.   

மாணவர்களை இரு குழுக்களாகப் பிரித்து ஒரு குழுவிற்கு நேரடியாகவும் மற்றொரு குழுவிற்கு நிகழ்படம் மூலமாகவும் விரிவுரை நடத்தப்பட்டது. இரண்டு குழுக்களிலும் மாணவர்களின் பதில் அளிக்கும் விதத்தில் எந்த பெரிய வேறுபாடும் நிகழவில்லை என ஆய்வு முடிவு தெரிவித்தது. ஆனால், அகநிலை மதிப்பீட்டில் சில வேறுபாடுகள் இருந்தன: 48% மாணவர்கள் நேரடிப் பாடங்களை விரும்பினர், 27% நிகழ்படப் பாடங்களை விரும்பினர் மற்றும் 25% பேர் 'நடுநிலை' எனக் குறிப்பிட்டுள்ளனர். 100 க்கும் மேற்பட்ட ஆய்வுகளை ஆராய்ந்ததன் மூலம் 75% நேரங்களில் நிகழ்படம் மூலமாக பாடங்களைக் கற்பதனை விரும்பியுள்ளனர். நூலுக்குப் பதிலாக நிகழ்படங்களின் மூலமாக கற்கும் போது சுமார் 7 மதிப்பெண்களை அதிகமாகப் பெறுவதும் கண்டறியப்பட்டது.

சான்றுகள்
---------

1. ↑  "Flipping the classroom", *The Economist*, 17 Sep 2011
2. ↑  Diana Mehta (8 Sep 2011), "Video in the class keeps savvy students engaged", *தெ கனடியன் பிரஸ்*
3. ↑  Daniel Pink (12 Sep 2010), "Flip-thinking - the new buzz word sweeping the US", *தெ டெய்லி கிராப்*
4. ↑  Brockfeld, Thomas; Müller, Bringfried; de Laffolie, Jan (17 December 2018). "Video versus live lecture courses: a comparative evaluation of lecture types and results". *Medical Education Online* **23** (1). doi:10.1080/10872981.2018.1555434. பப்மெட்:30560721.
5. ↑  "Video improves learning in higher education: A systematic review". *psyarxiv.com*. 2019-01-01. 2023-04-10 அன்று பார்க்கப்பட்டது.

வெளி இணைப்புகள்
---------------

* Educational Podcasting and Vodcasting
* கல்வி சார்ந்த திரைக்காட்சியை உருவாக்குவது எப்படி (மேக்)